2011දී රහස් ඡන්දයකින් සජිත් එජාප නියෝජ්‍ය නායක ලෙස තේරී පත්වූ අතර ඒ ආකාරයටම රහස් ඡන්දයක් එජාප සාමාජිකයින් බලා පොරොත්තු වන බව එක්සත් ජාතික පක්ෂ අපේක්ෂක නවීන් දිසානායක පවසනවා.සමගි ජන බලවේගයේ අපේක්ෂක රාධක්‍රිෂ්ණන් ජන හමුවකට එක්වෙමින් පැවසුවේ නවින් නුවර එළියට ආවොත් ග්‍රෙගරි වැවේ හාබර් එකක් හදන බවයි.අලියාගේ පාටයි, නැට්ටයි ගැන අදහස් ප්‍රකාශ කළේ එක්සත් ජාතික පක්ෂ අපේක්ෂක රවී කරුණානායක ජන හමුවකට එක්වෙමින්.ශ්‍රී ලංකා පොදුජන පෙරමුණේ අපේක්ෂක ප්‍රසන්න රණතුංග පොහොට්ටුවේ සාමාජිකත්වය දරන අයට මෙවර ඡන්දය ලබාදෙන ලෙස ඉල්ලීමක් කළා.පොහොට්ටුවේ තනි මනාප ඉල්ලන අයට ඡන්දය නොදෙන ලෙස ඉල්ලා සිටියේ ශ්‍රී ලංකා පොදුජන පෙරමුණේ අපේක්ෂක ඩිලාන් පෙරේරා ජන හමුවකට එක්වෙමින්.